google/wiki40b huggingface dataset:
Jordstråler

Jordstråler betegner et «fenomen» som bare kan påvises ved hjelp av redskap som virker etter ønskekvist-prinsippet. Ifølge etablert vitenskapelig forkaring avhenger ønskekvistens utslag ikke av ytre påvisbare forhold, men av ideomotorisk respons, det vil si kvistgjengerens egen tankevirksomhet. Av den grunn er begrepet jordstråling ikke vitenskapelig akseptert, men betegnes som pseudovitenskap.
Til tross for dette hevder mange at jordstråling kan føre til sykdom og plager, oftest av diffus natur. Som eksempel nevnes muskelsmerter, søvnproblemer, hodepine og slapphet. Jordstråling fremstilles ofte som forårsaket av vannårer i grunnen, men blir også påstått å opptre i nettverk av linjer som dekker hele jordoverflaten. Spesielt krysspunktene i disse nettene blir påstått å være farlige. Ifølge jordstråle-tilhengere bør en ikke ha sengen plassert over jordstrålekryss. Til beskyttelse mot jordstråling blir det solgt en rekke produkter som skal innvirke positivt på helsetilstanden. Denne innvirkningen er ikke vitenskapelig dokumentert.
Begrepet jordstråling kommer fra Tyskland og ble først introdusert i 1929 av den tyske amatørforskeren Gustav von Pohl. Utenom tysktalende land og Skandinavia er begrepet forholdsvis ukjent.
Tre vitenskapelige studier av jordstråling utført ved Institutt for samfunnsmedisinske fag, Universitetet i Bergen ble 2006 sammenfattet av Bærheim og medarbeidere. De viste (1) at fire erfarne kvistgjengere i uavhengige undersøkelser fant helt ulike jordstrålelinjer på det samme stedet, (2) at barn som hadde sengen plassert på et påstått jordstrålebelastet sted ikke var sykere enn andre barn og (3) at avskjerming av jordstråling med s.k. Tx-plater ikke hadde effekt utover placebo. Deres konklusjon er at jordstråler ikke kan påvises, men er et eksempel på pseudovitenskap.
Volleyball under Sommer-OL 2008 – Volleyball menn

Volleyball under Sommer-OL 2008 – Menn fant sted fra 10. til 24. august 2008.
Perryville gasskraftverk

Perryville gasskraftverk er et gasskraftverk i delstaten Louisiana i det sørlige USA. Det har en installert produksjonskapasitet på 8568 MW, fordelt på 1 blokk og 2+1 turbiner. Dette er delstatens åttende største termiske kraftverk målt etter installert effekt. Operatør er et Entergy Louisiana.
Anlegget ble bygget ut i årene 2001–2002. Brenselkilden er naturgass.
A Dance with the Shadows

A Dance with the Shadows er et musikkalbum med Tirill, utgitt i 2003. Dette er hennes første plate som soloartist. Albumet ble utgitt på nytt i 2012 med ny tittel "Tales from Tranquil August Gardens".
Opplysningskontoret for automatiske slokkeanlegg

Opplysningskontoret for automatiske slokkeanlegg (OFAS) er en norsk interesseorganisasjon, som arbeider med å øke antall automatiske slokkeanlegg i Norge og bedre kvaliteten på eksisterende anlegg.
OFAS ble opprettet av Finansnæringens Hovedorganisasjon (nå Finans Norge) i 2003 under navnet «Opplysningskontoret for sprinkleranlegg» . Navnet og arbeidsoppgavene ble endret til Opplysningskontoret for automatiske slokkeanlegg i 2010.
Virksomheten og aktivitetene til OFAS er finansiert via økonomisk støtte og medlemsavgift. Sekretariatet ligger hos Norsk brannvernforening.
Svensk grammatikk

Denne artikkelen beskriver grammatikken i svensk.

Verb

Svenske verb bøyes etter modus og tempus.

Modus

Det finnes tre modus: indikativ, imperativ og konjunktiv. Indikativ, og til en viss grad konjunktiv, bøyes etter tempus.
Bibelbeltet

Bibelbeltet er et kallenavn for regioner i flere land der misjon og kristen forkynnelse står sterkt, blant annet i Nederland, i USA og i de områdene av Skandinavia der frikirkelig evangelisk protestantisme utgjør en gjennomgripende del av kulturen. I USA, hvor betegnelsen ble lansert i 1924, tilsvarer Bibelbeltet omtrent sørstatene (selv om Nord-Dakota har den laveste andelen ikke-religiøse, med 5 %). I kolonitiden (1606–1776) var sørstatene et tyngdepunkt for den anglikanske kirke. Senere har området vært preget av baptistiske og metodistiske vekkelsesbevegelser.

I Nederland

I Nederland strekker bibelbeltet seg fra Zeeland i sørvest, gjennom Betuwe og Veluwe, til de nordlige delene av Overijssel. Også Flevoland har blitt en del av det nederlandske bibelbeltet. Dette området ble utvunnet fra havet i perioden 1957–1986. Den ortodokse formen for reformert kristendom som tidligere preget befolkningen ved IJsselmeer fikk snart fotfeste også i de nye områdene – som ble en egen provins så sent som i 1986. Den historiske årsaken til det nederlandske bibelbeltet er katolikkenes forfølgelse av protestanter under og etter åttiårskrigen.

I Norden

I Sverige finnes det et bibelbelte sør for innsjøen Vättern, ved Jönköping der særlig pinsemenighetene står sterkt. Dette bibelbeltet fortsetter i Bohuslän, et område hvor frikirkene tradisjonelt er sterke. I Danmark er den pietistiske indremission særlig tallrike i bibelområdet omkring Ringkøbing Fjord i Vest-Jylland.

Norge

Bibelbeltet brukes også om et område med høy folkelig kristen tro. Det norske bibelbeltet strekker seg langs kysten fra Aust-Agder til Møre og Romsdal, eller Vestlandet og Sørlandet. Man snakker også om "det lille bibelbeltet" som strekker seg i de skogkledde områdene langs svenskegrensen i Indre Østfold og innbefatter kommunene Rømskog, Marker og Aremark.
Tongzhoumytteriet

Tongzhoumytteriet, også kalt Tongzhouopprøret, eller på kinesisk manér Tongzhouhendelsen (通州事件), fant sted den 29. juli 1937, kort etter utbruddet av den annen japansk-kinesiske krig og under slaget om Beijing-Tianjin. Åstedet Tongzhou var en østlig forstad til Beijing. Her angrep soldater fra den kinesiske Øst-Hebei-hæren sine japanske utdannere og kinesiske offiserer som samarbeidet med japanerne.
I det strategisk viktige Tongzhou var det den gang stasjonert japanske styrker og etablert en marionetteforvaltning for japanerne, Øst-Hebeis autonomiråd.
To dager forut for hendelsen hadde de japanske styrker satt i gang med å avvæpne ca. 800 soldater tilhørende Kuomintang (KMT) i Tongzhou. De motsatte seg dette, og rundt 500 av dem ble stilt opp mot bymuren og henrettet av japanerne. Overlevende KMT-soldater klarte deretter å alliere seg med tropper fra Øst-Hebei-garnisonen i byen. Den 29. juli gjorde så nærmere 5 000 mann av garnisonens I. og II. korps mytteri og gikk sammen med KMT-soldatene løs på sine japanskle foretatte i treningsleiren. Tyve japanske militære og rundt 250 japanske sivilister ble drept; 60 sivilister fra den japanske forvaltning kom seg i sikkerhet og overlevde. Administrasjonsbygningen ble nesten fullstendig rasert, og Yin Ju-keng, den kommissariske distriktsforvalter av den demilitariserte sone i Hebei, ble arrestert.
Da japanske forsterkninger kom frem, ble opprøret slått ned og Yin befridd.
Japanske ultranasjonalister har til tider pekt på Tongzhoumytteriet som et eksempel på kinesiske krigsforbrytelser. Kineserne innfømmer gjerne hendelsesforløpet skjønt ikke de verste skrekkfortellingene, men påpeker at det skjedde som motstand mot et japansk angrep på landet, og at japanerne misbruker hendelsen for å avlede oppmerksomheten mot egne krigsforbrytelser som Nanjingmassakren.
Volga-Donkanalen

Historikk

Idéen med å binde sammen de to elvene har en lang historie. Det første kanalarbeidet ble gjort av Det osmanske riket i 1569. Peter den Store gjorde et mislykket forsøk på å bygge en kanal på slutten av det 17. århundre. Senere ble det lagt frem flere prosjekter for en kanal mellom Volga og Don, men ingen av dem ble gjennomført.
Den faktiske byggingen av kanalen begynte i forkant av andre verdenskrig (1941–1945), som stoppet arbeidet. Byggingen ble gjenopptatt i 1948, og konstruksjonen fullført i 1952. I denne perioden ble kanalen i all hovedsak bygget av Gulag-fanger som ble innkvartert i flere arbeidsleire i nærheten, og antall fanger var på topp i 1952 med 100 000.
Kanalen forbinder to viktige trafikkårer og ble, sammen med Tsimljansk-reservoaret, en viktig del av et sammenhengende dypvannstransportsystem i den europeiske delen av Sovjetunionen. Den har ni sluser på Volgasiden, som hever skipene 88 m over elvas nivå, og fire sluser på Donsiden, som senker skipene de 44 metrene fra toppnivået ned til Don. Dimensjonene på slusene er mindre enn de som finnes på Volga, og tillater skip opp til 5 000-tonns lastekapasitet. Kanalen henter vann fra Don, som pumpes inn i kanalen ved hjelp av tre kraftige pumper. Vannet brukes også til irrigasjon.
Den russiske komponisten Sergej Prokofjev skrev tonediktet Møtet mellom Volga og Don for å feire ferdigstillelsen av kanalen.
Pensjonistforbundet

Pensjonistforbundet, tidligere Norsk Pensjonistforbund (NP) ble etablert i 1951 og er Norges største pensjonistorganisasjon med 210 000 medlemmer. Organisasjonen er partipolitisk uavhengig og har som oppgave er å følge og overvåke samfunnsutviklingen samt skape debatt om spørsmål omkring pensjonisters interesser.
Organisasjonen gir ut bladet Pensjonisten seks ganger hvert år. Bladet kom første gang ut i 1951. Første redaktør var Bjarne Nygård fra Sarpsborg. Dagens redaktør heter Trond Halvard Nedrebø. Pensjonisten har et opplag på 184 029 eksemplarer, kontrollert av Fagpressen.
Pensjonistforbundet samarbeider med Statens Seniorråd, Høgskolen i Lillehammer og ulike pensjonistforbund i offentlig sektor og Funksjonshemmedes Fellesorganisasjon (FFO).
Norges herrelandslag i fotball

Historie

Fotballen kom til Norge fra Storbritannia på 1880-tallet, og ble raskt en populær sport både blant de aktive og publikum. Norges første fotballklubb, Christiania Footballclub ble stiftet i 1885. Flere klubber kom til, og det oppsto på etterhvert et behov for å få organisert fotballen i Norge. På initiativ fra Ski- og Fotballklubben Lyn ble Norsk Fodboldforbund stiftet i 1902. Samme år fikk NFF ansvaret for å organisere Norgesmesterskapet i fotball, og i 1908 fikk NFF invitasjon fra det svenske fotballforbundet om å spille en landskamp.
I anledning NFFs 100-årsjubileum i 2002 åpnet Fotballmuseet på Ullevaal Stadion. Her kan man oppleve norsk fotballs historie og gjenoppleve de store øyeblikkene.

Olympiske leker

 

Verdensmesterskap
Grunnkretser i Vanylven kommune

Grunnkretser i Vanylven kommune er delområder og grunnkretser som seksjonerer Vanylven kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Livssyn

Religiøse livssyn

Utbredte og kjente religiøse livssyn er jødedom, kristendom og islam. Med uttrykket religiøst livssyn menes de sidene ved religionen som angår livsspørsmål. Livssynsmomentet i religioner finner vi uttrykt i deres mythos og ethos. Det er store variasjoner mellom de ulike verdensreligionene når det gjelder livssyn, men også mange fraksjoner med store forskjeller innenfor hver enkelt religion.

Sekulære livssyn

Eksempel på sekulære livsyn er  sekulær humanisme. Noen politiske ideologier er så omfattende at de i en del sammenhenger også kan kalles livssyn, for eksempel marxismen, anarkismen og nazismen.
Sekulære livssyn handler i hovedsak om ateistiske livssyn, hvor man vektlegger avstand til det religiøse.
Det er vanlig å dele inn sekulære livssyn i to hovedperspektiv: et humanistisk og et naturalistisk. Under sekulære livssyn finner vi også ideologier, hvor marxisme og fascisme er de to viktigste.
Humanisme er kjent som den kulturbevegelsen som spredte seg i Europa fra 1300-tallet. Utgangspunktet den gang var et nytt og intenst studium av kirkefedrene og antikkens forfattere, og motivet var å finne det menneskeidealet som man mente mellomalderkatolisismen hadde dekket over. I dette arbeidet dukket det opp et mer optimistisk menneskesyn, hvor man vektla denne verdens liv. Det åpnet både for økt selvrealisering og for økt livsutfoldelse.
Da den religiøse overbygningen falt bort, oppstod det en ikke-religiøs synsvinkel: Mennesket kunne stå på egne ben, uten støtte fra en allmektig Gud.
I sekulærhumanismen er det menneskets egen fornuft som brukes til å finne svar på de grunnleggende livsspørsmålene. Man legger ikke til grunn andre faktorer som forklarende elementer, f. eks at visse personer, bøker, åndelige erfaringer eller guddommelige åpenbaringer. Denne formen for humanisme kalles gjerne ’’praktisk ateisme’’. I Norge er Human-Etisk Forbund og Humanistforbundet representanter for sekulærhumanismen.
Thomas Helland Larsen

2015

Han fikk to medaljer i Junior-NM på ski 2015; sølv på 7,5 km klassisk og sølv på sprinten.
I Norgescupen i langrenn for junior 2014/15 kom han på tredjeplass sammenlagt.
I Nordisk juniorlandskamp i Örnsköldsvik tok han to sølvmedaljer på henholdsvis sprint klassisk og 4x5 km stafett.

2016

Han deltok i Vinter-OL for ungdom 2016. I langrennscross kom han på andreplass, bak Kim Magnus. I den klassiske sprinten tok han gull.
På Junior-NM på ski 2016 tok han sølv på 15 km klassisk og 4x5 km stafett med Akershus.
I Norgescupen for junior 2015/2016 kom han på 2.plass sammenlagt bak Vebjørn Hegdal.
Sophronica

Utseende

Stort sett middelsstore, mer eller mindre brune trebukker. Antennene er oftest omtrent så lange som kroppen, men kan være betydelig lengre. Artene er nokså langstrakte med parallellsidige dekkvinger, vanligvis ensfargete og fint hårete.

Utbredelse

Slekten er for det meste utbredt i Afrika, men med noen arter i Sørøst-Asia også.
SuperOffice

Børsnotering og delisting

Selskapet har vært notert på Oslo Børs med tickeren SUO, og konsernsjef er Gisle Jentoft. I 2008 ble selskapet delistet fra Oslo Børs.

Merket for god design

SuperOffice CRM 5 ble anerkjent med Merket for god design i 2002.

eJournal

I juli 2007 kjøpte SuperOffice ASA alle aksjene av selskapet eJournal. Avdelingen heter dag SuperOffice eJournal AS. eJournal AS ble startet i februar 1998 i Forskningsparken i Oslo av Anders Kjersem, Trygve Bauer-Nilsen, Karsten Ersland, Christian Løverås og Sverre Hjelm, som tidligere arbeidet for EUnet Norge.
Produktet til eJournal er et webbasert saksbehandlingssystem for å motta, behandle og følge opp henvendelser, oppgaver, prosjekter og arbeidsprosesser, som kobler seg direkte opp mot bedriftens e-postkasser (feks support@, info@) og henter denne e-posten. All kommunikasjon legges i en sentral database, og systemet har funksjonalitet som kvalitetssikrer at alle henvendelser håndteres av rett medarbeider til rett tid. Løsningen har også funksjoner for prosjektstyring og automatisert arbeidsflyt (Workflow).
Systemet benyttes av kunder primært i Norge, for administrasjon av kundesentre (Norwegian, Vy og Posten Norge) og for intern IT-Drift/Helpdesk (Troms Kraft, Ernst & Young og Intility). Andre kunder er GAT Soft.
Hultafors (selskap)

Historie

Hultafors AB ble startet av Karl-Hilmer Johansson Kollén i Hultafors i Sverige i 1883. Selskapet begynte med å produsere måleverktøy som tomme/meterstokker, vatere og vinkler av tre helt til begynte også med å produsere det også av plast og metall i 1970-tallet. I 1980 har Hultafors AB blitt et internasjonalt merke med stor vekst og i 1990-årene kjøpte de opp selskapet Tors Hammare som inkluderte Hults Bruk AB og fikk et utvalg av økser, hammere, slegger og brekkjern. På starten av 2000-tallet ble det oppkjøp av Dansk Stålindustri, den tyske meterstokkprodusenten Präsident og Fisco Tools i England. Og til og med arbeidstøy produsenten Snickers Workwear og stigeprodusenten Wibe Ladders som førte til etableringen av Hultafors Group AB. Siden 1883 har Hultafors produsert så mange meterstokker at de utstrakt og lagt etter hverandre ville gått rundt jordkloden 10 ganger. Hultafors produserer sine varer i Sverige, Storbritannia, Romania og Kina.
Oppland fylkeskommunes kunstnerstipend

Oppland fylkeskommunes kunstnerstipend deles ut av Oppland fylkeskommune, og har som formål å støtte yrkesaktive kunstnere som er bosatt i eller på annen måte har tilknytning til Oppland fylke. Stipendene skal medvirke til stimulering og videreutvikling av mottakerens virksomhet.
Stipendiene deles ut til seks eller flere personer hvert år, og har blitt delt ut siden 1990. Oppland har ingen fylkeskulturpris som går til én enkeltperson.
Therese av Bayern

Bakgrunn

Therese var datter av hertug Fredrik av Sachsen-Hildburghausen og hertuginne Charlotte. Hennes bakgrunn var protestantisk. Hun var niese av dronningene Louise av Preussen og Frederikke av Hannover.Hun var søsterdatter til dronning Louise av Preussen og dronning Fredrika av Mecklenburg-Strelitz. Therese var faster og gudmor til prinsesse Therese av Sachsen Altenburg som i 1864 ble prinsesse av Sverige og Norge ved sitt giftermål med prins August, hertug av Dalarna. 
I år 1809 stod hun på en liste over europeiske prinsesser som Napoleon I eventuelt skulle kunne gifte seg med etter skilsmissen fra Joséphine de Beauharnais. Napoleon giftet seg på sin side med Marie Louise av Østerrike i april 1810.

Prinsesse og dronning i Bayern

Den 12. oktober 1810 giftet Therese seg med kronprins Ludvig av Bayern i hoffkapellet i Den kongelige residens i München. Bryllupsfestlighetene pågikk i flere dager på en eng utenfor en av byportene. Festlighetene gav opphav til årlig foreteelser under navnet Oktoberfest. I 1825 besteg hennes mann tronen som kong Ludwig I av Bayern og hun ble dermed bayersk dronning.
Den politisk kloke Therese var en viktig rådgiver for sin mann, og likeså for sin yndlingssønn kong Otto av Hellas. Idealisert til mønstergyldig og føyelig ektefelle og god mor, og dygdrik dronning som viet seg til veldedighet og sosial forbedring, var Therese høyt elsket i den bayerske befolkning.
Bayern var et klart katolsk land og hennes nære politiske omgicvelser likeså, men Therese klarte å holde få sin protestantisme på en måte som både ble respektert og som innbrakte henne personlig respekt.
Romanoff og Julie

«Romanoff og Julie» (engelsk: Romanoff and Juliet) er et teaterstykke av Peter Ustinov. Stykket hadde urpremiere 2. april 1956 i Manchester i England. I 1961 regisserte Ustinov en filmversjon av stykket, og spilte selv hovedrollen i filmen.

Handling

Stykket er en komedie inspirert av den kalde krigen. Handlingen er lagt til det fiktive miniatyrlandet Concordia, som ligger et sted i mellom-Europa. Både USA og Sovjetunionen går på frierføtter til Concordias statssjef (som bærer tittelen general); begge vil ha ham som sin allierte, fordi han sitter med den avgjørende stemmen i en kommende votering over en viktig FN-resolusjon. Den russiske ambassadøren, som tilhører Romanoff-familien, har en sønn ved navn Igor som forelsker seg i den amerikanske diplomatdatteren Julie. Denne forelskelsen foranlediger en feide mellom den kommunistiske russiske familien og den kapitalistiske amerikanske familien. Forelegget i feiden mellom Capulet og Montague i William Shakespeares Romeo og Julie er åpenbar. Concordias statsleder benytter seg av sjansen til å få taket på de to stormaktene ved å spille rollen som Kirsten Giftekniv.

Oppføringer (utvalg)

Urpremieren fant sted på the Opera House i Manchester, England den 2. april 1956.
Den 10. oktober 1957 ble stykket oppført på Plymouth Theatre på Broadway, New York City. Produsent var David Merrick og regien var ved George S. Kaufman, Peter Ustinov spilte selv rollen som Concordias leder (Generalen), Gerald Sarracini spilte Igor, og Elizabeth Allen hadde rollen som Juliet. Andre roller ble spilt av Fred Clark, Natalie Schafer and Jack Gilford. Ustinov ble nominert til Tony Awards både for Beste skuespill ("Best Play") (som forfatter) og for sin rolletolkning ("Best Actor in Play"). Forestillingen på Broadway ble oppført 389 ganger før den ble tatt av plakaten.
I Norge hadde stykket premiere på Folketeatret i Oslo den 24. februar 1957. Oversettelsen var ved Kaare B. Fasting, og den norske tittelen var en direkte oversettelse av originaltittelen. Sverre Bergh hadde komponert musikk til Folketeatrets oppføring, men originalmusikken av Antony Hopkins ble også benyttet i oppføringen.
I filmen fra 1961 spilte Peter Ustinov igjen Concordias statssjef, og det forelskede unge paret ble spilt av Sandra Dee og John Gavin.
Royal Philharmonic Society

Royal Philharmonic Society er et britisk musikkselskap grunnlagt i London 1813 med det formål å arbeide for instrumentalmusikk. Mange fremragende komponister og kunstnere har medvirket ved deres konserter. Det er nå en medlemskapsbasert organisasjon og har ikke lengre et eget orkester. Selskapet har et bredt programtilbud som inneholder verker fra en rekke forskjellige klassiske komponister, og skal framfor alt hjelpe fram yngre kunstnere.
Selskapet bestilte en symfoni fra Beethoven, det som skulle bli hans 9. og siste. Litteraten og musikkritikeren George Bernard Shaw ønsket å få Grieg som dirigent for Royal Philharmonic Society.
Fasti

Religion og lov

Fasti er flertall av det latinske adjektivet fastus, mest vanlig benyttet som et substantiv. Ordet er avledet fra fas i betydningen «det som er tillatt», det vil si «det som er tillatt (lovlig) i henhold til gudene». Fas er et sentralt konsept i romersk religion. Selv om det tidvis er oversatt som «guddommelig lov», er fas mer presist det som «religiøst lovlig»,  I offentlig religion ble fas est erklært før en påkrevd handling ble annonsert eller tillatt av romersk religiøs skikk og ved guddommelig lov. Fasti dies var dager hvor forretning kunne bli utført uten ugudelighet. Det var i kontrast til dies nefasti som var dager hvor forsamlinger eller domstoler ikke kunne sammenkalles. Ordet fasti kom således til å få betydningen «lister organisert av tid». Den verdslige strukturen adskilte fasti fra regesta som ganske enkelt var lister over eiendom eller eiendeler, slik som land eller dokumenter, eller transaksjoner som overførte eiendommer.
Adrien Rabiot

Landslaget

15. november 2016 fikk han sin første landskamp for Frankrike mot Elfenbenskysten.
Stopp Diskrimineringen

Borgerrettighetsstiftelsen Stopp Diskrimineringen er en uavhengig stiftelse som kjemper for likestilling og mot alle former for diskriminering av funksjonshemmede. Organisasjonen har arbeidet for sterkere likestillings- og diskrimineringsvern i norsk lov og for å få økt forståelse for funksjonsevne som diskrimineringsgrunnlag. Leder er Berit Vegheim.
DeVry Institute of Technology

DeVry Institute of Technology er to læresteder innen teknologifag i Calgary, Canada og i Long Island City, NY, USA. Lærestedet i New York ble grunnlagt i 1994, og har (2006) totalt 1.254 studenter.
Skolene drives av DeVry Inc, som også driver 25 læresteder under navnet DeVry University i USA.
19. århundre

Det 19. århundre dekker årene 1801–1900, mens attenhundretallet dekker årene 1800–1899.
Tehuantepeceidet

Tehuantepeceidet befinner seg syd i Mexico på det nordamerikanske kontinentet. Det er det smaleste området mellom Mexicogolfen og Stillehavet. Navnet kommer fra byen Santo Domingo Tehuantepec i delstaten Oaxaca, som igjen kommer fra nahuatl tecuani-tepec.
Tehuantepeceidet skiller regionen Nord-Amerika fra Mellom-Amerika geografisk. Delstatene Tabasco og Chiapas befinner seg øst for Tehuantepeceidet, mens delstatene Veracruz og Oaxaca befinner seg vest for Tehuantepeceidet. Vest for Tehuantepeceidet starter fjellkjeden Sydlige Sierra Madre.
Polvandring

Polvandring viser til endringen i plasseringen til polene i forhold til kontinentene gjennom geologisk tid. Ved paleomagnetiske undersøkelser har det vært mulig å fastslå den magnetiske plasseringen til polene ved ulike tidspunkt opp gjennom jordens historie. Vandringen til polene er bare tilsynelatende; det er kontinentene (eller jordplatene, se platetektonikk) som beveger seg. De magnetiske polene har hele tiden stått ganske nær de geografiske polene.
Sett fra Europa befant den magnetiske nordpolen seg i kambrium i Stillehavet, før den så beveget seg mot kysten av Øst-Asia, gjennom de nordøstlige delene av Asia og ut i Nordishavet. Paleomagnetiske målinger gjort i bergarter på andre kontinenter gir andre polvandringskurver. Dette viser at kontinentene ikke bare har beveget seg i forhold til de magnetiske polene, men også i forhold til hverandre.
Oedudes

Utseende

Middelsstore, spinkle, røde eller gule og svarte trebukker. Antennene er tynne og svarte og omtrent så lange som kroppen. Pronotum er nærmest sylindrisk uten tenner på sidene. Dekkvingene er parallellsidige. Dekkvingene har mørke (grå til svarte) og lyse (oransje, røde, gulaktige eller rosa) tverrbånd.

Utbredelse

Slekten er utbredt i Karibia og Mellom-Amerika, med flest arter på Cuba.